FI
23.5.2022
Euroopan unionin virallinen lehti
C 207/51
4) Neljäs kanneperuste, joka perustuu siihen, että vastaaja on tehnyt oikeudellisen virheen ja tosiseikasto- ja arviointivirheitä, koska se on jättänyt pyytämättä lisäselvityksiä silloin, kun se olisi ollut mahdollista ja hyödyllistä, mikä on hyvän hallinnon ja prosessuaalisen oikeudenmukaisuuden periaatteiden vastaista.
5) Viides kanneperuste, joka perustuu siihen, että hankintamenettelyn yhteydessä syyllistyttiin useisiin unionin oikeuden perusperiaatteiden loukkauksiin.
6) Kuudes kanneperuste, joka perustuu siihen, että vastaaja on tehnyt oikeudellisen virheen, koska se ei ole toteuttanut mitään toimenpiteitä turvatakseen jäsenvaltioiden SEUT 346 artiklaan perustuvia oikeuksia olla ilmaisematta tietoja keskeisten turvallisuusetujensa vastaisesti, sekä loukannut yhdenvertaisen kohtelun periaatetta.
(1) (2)
Kanteessa määritelty konsortio käsittää Telefónica de Españan, kantajan ja kaksi muuta toimijaa.
Tarjouksella tarkoitetaan konsortion kyseisen tarjouskilpailun yhteydessä tekemää tarjousta.
Kanne 31.3.2022 – OR ja OS v. komissio (Asia T-171/22) (2022/C 207/67) Oikeudenkäyntikieli: ranska Asianosaiset Kantaja: OR ja OS (edustaja: asianajaja N. de Montigny) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan 12.7.2021 annetun päätöksen, jolla henkilökohtaisten etuuksien hallinto- ja maksutoimisto (PMO) hylkäsi kantajien henkilöstösääntöjen 90 artiklan 1 kohdan nojalla 18.3.2021 tekemän hakemuksen, joka koski heidän edesmenneelle isälleen Euroopan unionin toimielinten eläkejärjestelmässä (jäljempänä unionin eläkejärjestelmä) kertyneiden eläkeoikeuksien ja hänelle ennen palvelukseen tuloaan kertyneiden eläkeoikeuksien maksamista — kumoamaan nimittävän viranomaisen 22.12.2021 tekemän päätöksen kantajien 20.9.2021 tekemän valituksen hylkäämisestä, mikäli kyseisen päätöksen katsotaan sisältävän perustelujen täydennyksen — velvoittamaan vastaajan palauttamaan kantajille heidän edesmenneen isänsä unionin eläkejärjestelmään maksamia eläkevakuutusmaksuja vastaavien eläkeoikeuksien rahamäärän sekä hänen unionin eläkejärjestelmään siirrettyjen kansallisten eläkeoikeuksiensa rahamäärän — velvoittamaan vastaajan maksamaan suoritettaville rahamäärille eläkeoikeuksien siirtopäivästä ja kuukausittaisten eläkevakuutusmaksujen ajankohdasta lähtien korkoa, jonka määrä vastaa Euroopan keskuspankin korkokantaa korotettuna kahdella prosenttiyksiköllä — velvoittamaan vastaajan korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantajat vetoavat yhteen ainoaan kanneperusteeseen, joka perustuu Euroopan unionin saamaan perusteettomaan etuun.
Kantajat vetoavat tältä osin siihen, että heidän isänsä oli ennen kuolemaansa saavuttanut oikeuden hänelle unionin eläkejärjestelmässä kertyneiden eläkeoikeuksien ja kansallisiin eläkeoikeuksiinsa perustuvien eläke­ oikeuksiensa siirtämiseen, ja korostavat, ettei tähän oikeuteen liity vanhentumisaikaa.
Kantajat toteavat lisäksi, ettei heidän isälleen ollut kertynyt ennen kuolemaansa kymmenen vuoden tosiasiallista palvelusaikaa, jonka perusteella hänellä olisi ollut oikeus unionin eläkejärjestelmästä maksettavaan eläkkeeseen, joten maksettujen eläkevakuutusmaksujen määrät ovat unionin saamaa perusteetonta etua.